Ο χώρος της κεντροαριστεράς κατά τη δεκαετία της κρίσης 2009-2019: η ελληνική περίπτωση
Creators: name: Μπεχλιβάνη, Κωνσταντίνα Ευστρατίου
Publisher: name: Aristotle University of Thessaloniki
Year: 2021
Subjects: κεντροαριστερά
σοσιαλδημοκρατία
ΠΑΣΟΚ
center-left
social democracy
PASOK

description: Αντικείμενο της διπλωματικής εργασίας είναι η διερεύνησ του ευρύτερου κεντροαριστερού χώρου στην Ελλάδα με έμφαση στην περίοδο της οικονομικής κρίσης. Κεντρικός πυλώνας της έρευνας είναι η μελέτη του Πανελλήνιου Σοσιαλιστικού Κόμματος (ΠΑΣΟΚ). Η πορεία του κόμματος εξετάζεται ανά δεκαετία λαμβάνοντας υπόψη όλους του παράγοντες του ευρύτερου πολιτικού, κοινωνικού και οικονομικού πλαισίου τόσο σε εθνικό, όσο και ευρωπαϊκό επίπεδο. Εστιάζεται η περιοδολόγηση ιδιαίτερα στη δεκαετία της κρίσης χρέους την περίοδο 2009-2019, η οποία επέφερε στο ΠΑΣΟΚ και στον ευρύτερο κεντροαριστερό χώρο, αλλά και στο κομματικό σύστημα της χώρας τεκτονικές αλλαγές.Ο διπλός εκλογικός σεισμός που πραγματοποιήθηκε το 2012 επέφερε, μεταξύ άλλων, τη διάσπαση της κεντροαριστεράς και την εκλογική συρρίκνωση του ΠΑΣΟΚ. Έκτοτε έγιναν πολλές προσπάθειες για ανασυγκρότηση και ανασύσταση αυτού του χώρου. Αναδείχθηκε το Κίνημα Αλλαγής (ΚΙΝΑΛ), ως μέσο προσέλκυσης τόσο πολιτικών συμμάχων, όσο και εκλογικών υποστηρικτών, εγχειρήματα που εν τέλει απέτυχαν (ή δεν είχαν την αναμενόμενη δυναμική του παρελθόντος). Στην εργασία μελετώνται και τα υπόλοιπα κεντροαριστερά κόμματα: η Δημοκρατική Αριστερά (ΔΗΜΑΡ), η Δημοκρατική Συμπαράταξη (ΔΗΣΥ), το Ποτάμι, ενώ γίνονται σύντομες αναφορές και στον ΣΥΡΙΖΑ ως χοάνη προσέλκυσης τμήματος των απογοητευμένων ψηφοφόρων του ΠΑΣΟΚ.Το κεντρικό ερευνητικό ερώτημα της εργασίας σχετίζεται με την πορεία του άλλοτε ηγεμονικού κόμματος μελετώντας τους παράγοντες οι οποίοι συνέβαλλαν στη μεγάλη του επιτυχία και απήχηση και στους αντίστοιχους της πτώσης της εκλογικής του επιρροής. Η εκλογική κατάρρευση του ΠΑΣΟΚ συμβαδίζει με μια γενικότερη ήττα της σοσιαλδημοκρατίας στον ευρωπαϊκό χώρο και αποτυπώνεται στο φαινόμενο που ονομάστηκε “Pasokification” (ή στα ελληνικά «Πασοκοποίηση»). Από την παρούσα διπλωματική εργασία αναδεικνύεται η συνθετότητα της μελέτης της κεντροαριστεράς στην Ελλάδα στη δίνη της οικονομικής κρίσης όσο και εν τέλει η αδυναμία της να αρθρώσει μια πειστική εναλλακτική λύση και να επανασυσπειρώσει τους ψηφοφόρους του. Υπό αυτές τις συνθήκες διαμορφώνεται ένας νέος κομματικός ανταγωνισμός στη χώρα, ενώ από το 2019 στο κομματικό τοπίο εμφανίζεται ένας νέος δικομματισμός. Η δυναμική του, ο (νέος) συσχετισμός δυνάμεων και το ευρύτερο μέλλον της κεντροαριστεράς στην Ελλάδα είναι ερωτήματα ακόμα υπό συζήτηση. Αναμφίβολα, οι εξελίξεις στο εγγύς μέλλον θα επηρεαστούν από πολλούς κοινωνικοοικονομικούς παράγοντες (εν καιρώ επίσης πανδημίας) και από τον ρόλο της ηγεσίας αυτών των κομμάτων
description: The object of the dissertation is the investigation of the center-left in Greece with emphasis on the period of economic crisis. At the core of the analysis is the study of the Panhellenic Socialist Party (PASOK). The history of the party is examined every decade taking into account all the factors of the wider political, social and economic context, both at national and European level. The period focuses especially on the decade of the debt crisis in the period 2009-2019, which brought tectonic changes to PASOK and the wider center-left, but also to the wider party system of the country. The double earthquake elections that took place in 2012 led, among other things, to the split of the center-left and the electoral decline of PASOK. Since then, many efforts have been made to reconstruct and reconstitute the centre-left in Greece. The Movement for Change (KINAL) emerged as a means of attracting both political allies and electoral supporters, projects that ultimately failed (or did not have the expected dynamics of the past). The other center-left parties are also studied in the thesis: the Democratic Left (DIMAR), the Democratic Coalition (DISY), Potami, while brief references are made to SYRIZA as a funnel to attract part of the disappointed PASOK voters.The central research question of the thesis is related to the evolution of the former hegemonic party by studying the factors that contributed to its great success and impact and to those corresponding to the decline of its electoral influence. The electoral collapse of PASOK goes hand in hand with a general defeat of social democracy in Europe and is reflected in the phenomenon called "Pasokification" (or in Greek "Πασοκοποίηση").The present dissertation highlights the complexity of the study of the center-left in Greece in the vortex of the economic crisis and ultimately its inability to articulate a convincing alternative and reunite its voters. Under these conditions, new axes of political competition are formed in the country, while from 2019 a new two-party system appears again. Its dynamics, the (new) correlation of forces and the wider future of the center-left in Greece are still under discussion. Undoubtedly, developments in the near future will be influenced by many socio-economic factors (also in times of pandemic) and by the role of the leadership of these parties